Ruski predsednik traži oštrije antiterorističke zakone
Rusija oplakuje 39 ljudi ubijenih u jučerašnja dva samoubilačka napada na moskovski metro
U Rusiji je danas dan žalosti nakon jučerašnjih samoubilačkih napada u moskovskom metrou, u kojima je poginulo 39 osoba. Ruski lideri, koji su juče obećali da će odgovorni biti uhvaćeni, danas su se založili za donošenje novih zakona za borbu protiv terorizma. Stanovnici prijestonice i brojni zvaničnici od jutros su ostavljali cvijeće i fotografije i palili svijeće kraj spomen-tabli postavljenih u dvjema stanicama, Lubjanki i Parku kulture, koje su bile mete samoubilačkih napada. “kazao je Džon Birl, američki ambasador u Rusiji. U moskvoskom metrou, koji radi normalnim kapacitetom, manje je ljudi nego obično. Vidljive su međutim pojačane mjere bezbjednosti, koje pružaju malu utjehu Moskovljanima. Državne zastave širom Moskve su povodom dana žalosti spuštene na pola koplja. Još niko nije preuzeo odgovornost za jučerašnje napade, ali vlasti kažu da su dvije žene bombaši samoubice bile povezane sa muslimanskim pobunjenicima u regionu Kavkaza. Ruski mediji takođe izvještavaju da policija traga za dvjema ženama i jednim muškarcem, koji su se pojavili zajedno sa napadačima kratko vreme prije eksplozija, što je zabiljeleženo bezbjednosnim kamerama. Premijer Vladimir Putin danas je ponovo obećao da će organi bezbjednosti pronaći odgovorne za jučerašnje napade. Ruski predsjednik Dmitrij Medvedev založio se za donošenje novog zakona za borbu protiv terorizma. “ Medvedev je takođe zatražio pooštravanje mjera bezbjednosti u javnom prevozu. Napadi u ruskoj prijestonici, kako prenose svjetski mediji, podstakli su međutim bojazan da bi građanske slobode mogle ponovo da budu žrtva borbe protiv terorizma. Takođe se, kako navode pojedini borci za ljudska prava, strahuje da bi korumpirani zvaničnici bezbjednosnih službi mogli da iskoriste ovu priliku za progon ljudi sa Kavkaza, koji žive u Moskvi.